Kommissionens beslutning

af 31. marts 2004

om ændring af beslutning 93/52/EØF, 2001/618/EF og 2003/467/EF for så vidt angår de tiltrædende landes status med hensyn til brucellose (B. melitensis), Aujeszkys sygdom, enzootisk kvægleukose, kvægbrucellose og tuberkulose samt Frankrigs status med hensyn til Aujeszkys sygdom

(meddelt under nummer K(2004) 1094)

(EØS-relevant tekst)

(2004/320/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,

under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 21 og 57,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), særlig artikel 9, stk. 2, artikel 10, stk. 2, bilag A, afsnit I, punkt 4, bilag A, afsnit II, punkt 7, og bilag D, kapitel 1, punkt E,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(2), særlig bilag A, kapitel 1, afsnit II, og

ud fra følgende betragtninger:

(1) Med henblik på de nye landes tiltrædelse bør disse landes status med hensyn til brucellose (B. melitensis), Aujeszkys sygdom, enzootisk kvægleukose, brucellose og tuberkulose fastlægges.

(2) I henhold til Kommissionens beslutning 93/52/EØF(3) overholder bestemte medlemsstater eller regioner betingelserne vedrørende brucellose (B. melitensis) og tilkendes status som medlemsstat eller region, der er officielt fri for denne sygdom.

(3) Ved Kommissionens beslutning 2001/618/EF(4) fastsættes der supplerende garantier vedrørende gennemførelsen af programmer for udryddelse af Aujeszkys sygdom, som finder anvendelse på handel med svin inden for EF, ligesom der opstilles lister over områder i medlemsstaterne, hvor der er iværksat godkendte programmer for bekæmpelse af denne sygdom.

(4) Ved Kommissionens beslutning 2003/467/EF(5) fastlægges der kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose.

(5) Slovakiet, Tjekkiet og Ungarn har forelagt Kommissionen dokumentation for, at deres respektive territorier opfylder alle betingelserne i bilag A, kapitel 1, afsnit II, punkt 1, litra b), i direktiv 91/68/EØF, med henblik på at Slovakiet, Tjekkiet og Ungarn erklæres officielt fri for brucellose (B. melitensis) for så vidt angår fåre- og gedebesætninger.

(6) Frankrig har forelagt Kommissionen dokumentation for, at Aujeszkys sygdom er udryddet i departementet Pas-de-Calais, og dermed for, at dette departement er fri for sygdommen.

(7) Cypern og Tjekkiet har forelagt Kommissionen dokumentation for, at deres respektive territorier er fri for Aujeszkys sygdom, og at vaccination mod denne sygdom er forbudt, med henblik på at Cypern og Tjekkiet som helhed erklæres fri for Aujeszkys sygdom for så vidt angår svinebesætninger.

(8) Tjekkiet har forelagt Kommissionen dokumentation for, at landet opfylder alle betingelserne i bilag A, afsnit I, punkt 4, i direktiv 64/432/EØF, med henblik på at hele Tjekkiets territorium erklæres officielt fri for tuberkulose for så vidt angår kvægbesætninger.

(9) Tjekkiet har forelagt Kommissionen dokumentation for, at landet opfylder alle betingelserne i bilag A, afsnit II, punkt 7, i direktiv 64/432/EØF, med henblik på at hele Tjekkiets territorium erklæres officielt fri for brucellose for så vidt angår kvægbesætninger.

(10) Cypern og Tjekkiet har forelagt Kommissionen dokumentation for, at deres respektive territorier opfylder alle betingelserne i bilag D, kapitel I, punkt E, F og G, i direktiv 64/432/EØF, med henblik på at Cypern og Tjekkiet som helhed erklæres officielt fri for enzootisk kvægleukose for så vidt angår kvægbesætninger.

(11) På grundlag af den dokumentation, der er forelagt af Slovakiet, Tjekkiet og Ungarn, bør disse lande i deres helhed erklæres officielt fri for brucellose (B. melitensis) for så vidt angår fåre- og gedebesætninger.

(12) På grundlag af den dokumentation, der er fremlagt af Cypern, Frankrig og Tjekkiet, bør departementet Pas-de-Calais i Frankrig samt Cypern og Tjekkiet i deres helhed erklæres fri for Aujeszkys sygdom for så vidt angår svinebesætninger.

(13) På grundlag af den dokumentation, der er fremlagt af Tjekkiet, bør hele landet erklæres officielt fri for tuberkulose, brucellose og enzootisk kvægleukose for så vidt angår kvægbesætninger.

(14) På grundlag af den dokumentation, der er fremlagt af Cypern, bør hele landet erklæres officielt fri for enzootisk kvægleukose for så vidt angår kvægbesætninger.

(15) Beslutning 93/52/EØF, 2001/618/EF og 2003/467/EF bør derfor ændres i overensstemmelse hermed.

(16) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag I til beslutning 93/52/EØF affattes som angivet i bilag I til nærværende beslutning.

Artikel 2

Bilag I og II til beslutning 2001/618/EF affattes som angivet i bilag II til nærværende beslutning.

Artikel 3

I beslutning 2003/467/EF foretages følgende ændringer:

a) Bilag I, kapitel 1, affattes som angivet i bilag III til nærværende beslutning.

b) Bilag II, kapitel 1, affattes som angivet i bilag IV til nærværende beslutning.

c) Bilag III, kapitel 1, affattes som angivet i bilag V til nærværende beslutning.

Artikel 4

Denne beslutning finder anvendelse med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da fra datoen herfor.

Artikel 5

Denne beslutning er rettet til medlemsstaterne.

Udfærdiget i Bruxelles, den 31. marts 2004.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64. Senest ændret ved forordning (EF) nr. 21/2004 (EUT L 5 af 9.1.2004, s. 8).

(2) EFT L 46 af 19.2.1991, s. 19. Senest ændret ved forordning (EF) nr. 806/2003 (EUT L 122 af 16.5.2003, s. 1).

(3) EFT L 13 af 21.1.1993, s. 14. Senest ændret ved beslutning 2004/199/EF (EUT L 64 af 2.3.2004, s. 41).

(4) EFT L 215 af 9.8.2001, s. 48. Senest ændret ved beslutning 2003/575/EF (EUT L 196 af 2.8.2003, s. 41).

(5) EUT L 156 af 25.6.2003, s. 74. Senest ændret ved beslutning 2004/230/EF (EUT L 70 af 9.3.2004, s. 41).

BILAG I

(jf. artikel 1)

"BILAG I

MEDLEMSSTAT

>TABELPOSITION>"

BILAG II

(jf. artikel 2)

"BILAG I

Medlemsstater eller regioner deraf, der er fri for Aujeszkys sygdom, og hvor vaccination er forbudt

>TABELPOSITION>

BILAG II

Medlemsstater eller regioner deraf, hvor der er iværksat godkendte programmer for bekæmpelse af Aujeszkys sygdom

>TABELPOSITION>"

BILAG III

(jf. artikel 3, litra a))

"KAPITEL 1 Medlemsstater, der er erklæret officielt tuberkulosefri

>TABELPOSITION>"

BILAG IV

(jf. artikel 3, litra b))

"KAPITEL 1 Medlemsstater, der er erklæret officielt brucellosefri

>TABELPOSITION>"

BILAG V

(jf. artikel 3, litra c))

"KAPITEL 1 Medlemsstater, der er erklæret officielt fri for enzootisk kvægleukose

>TABELPOSITION>"